Jou sterre vir Donderdag, 5 Januarie 2017
JY LEES NOU Jou sterre vir Donderdag, 5 Januarie 2017
Wanneer Mercurius in trurat is, is dit tyd om ou projekte te hersien of af te stof.
Jy moet in 2017 sterk konsentreer op persoonlike verhoudings. Soos die Libanese digter Kahlil Gibran (1883-1931), wat onder Steenbok gebore is, geskryf het: "Sonder die liefde is die lewe soos 'n boom sonder bloeisels of vrugte."
Mercurius beweeg nog vyf dae agteruit; jy kan ander dus nou maklik verkeerd verstaan. As jy werklik na ander luister, sal dit misverstande help voorkom.
Mercurius beweeg agteruit deur jou diep en betekenisvolle sone; konsentreer op die behoeftes van jou geliefdes. En luister fyn; anders gaan verwarring ontstaan. Konsentrasie gee nou die deurslag.
Praatlustige Tweelinge hou van skinder, maar onderdruk die volgende vyf dae die neiging om geheime uit te lap. As iemand jou iets vertrouliks vertel het, moet jy seker maak jy hou jou mond.
Mercurius beweeg tot 8 Januarie in trurat deur jou werksone. Berei jou voor vir verwarrende boodskappe, misgeloopte afsprake of hope rekenaarprobleme. Streef daarna om ekstra geduldig te wees.
Jy moet oor die volgende vyf dae ekstra taktvol wees met 'n deurmekaar kind, tiener of vriend/in, anders gaan dit op 'n kommunikasiechaos uitloop wanneer julle mekaar se woorde, dade of bedoelings verkeerd verstaan.
Doen die volgende vyf dae jou bes om diplomaties te wees teenoor gesinslede, aangesien Mercurius tot 8 Januarie in trurat deur jou huishoudelike sone beweeg. Jou kritiek gaan beslis nie jou geliefdes beïndruk nie.
Wees die volgende vyf dae ekstra versigtig wanneer jy e-pos, SMS of twiet. Dit gaan baie maklik wees om iets aan die verkeerde mens te stuur of jou bedoeling kan heeltemal verkeerd verstaan word.
Geldsake gaan die volgende vyf dae bedrieglik wees omdat die retirerende Mercurius amok maak in jou geldsone. Weerstaan dus die drang om iets duurs te koop, selfs al is dit op uitverkoping.
Mercurius gaan tans in trurat deur jou teken. Jy kan dus 'n tydelike selfversekerdheidskrisis ondervind en aan jou talente of oordeel twyfel. Soek wyse gerusstelling by 'n geliefde wat jy vertrou.
Mercurius beweeg agteruit deur jou alleenheidsone. Dit is die ideale tyd om te hersien, herskou, terugskouing te doen en te herlaai. Peins ook oor waarheen jy op pad is . . . en waar jy was.
Moenie alles glo wat jy vandag hoor nie of toelaat dat iemand jou op die breë weg na moeilikheid lei nie. Moet ook nie belangrike besluite neem nie; konsentreer liewer op kreatiewe of spirituele strewes.
Mercurius beweeg tans agteruit deur jou loopbaansone; verwag misverstande of 'n rekenaarchaos by die werk. Dis nie 'n geskikte tyd om aansoek te doen vir 'n ander pos nie. Wag tot ná 8 Januarie.